Document ID: 32011D0236

DECIZIA DE PUNERE ÎN APLICARE 2011/236/PESC A CONSILIULUI
din 12 aprilie 2011
privind punerea în aplicare a Deciziei 2011/137/PESC privind măsuri restrictive având în vedere situația din Libia
CONSILIUL UNIUNII EUROPENE,
având în vedere Decizia 2011/137/PESC a Consiliului din 28 februarie 2011 privind măsuri restrictive având în vedere situația din Libia (1), în special articolul 8 alineatele (1) și (2), coroborat cu articolul 31 alineatul (2) din Tratatul privind Uniunea Europeană,
întrucât:
(1)
La 28 februarie 2011, Consiliul a adoptat Decizia 2011/137/PESC a Consiliului privind măsuri restrictive având în vedere situația din Libia.
(2)
Având în vedere gravitatea situației din Libia, ar trebui incluse și alte persoane și entități în lista persoanelor și entităților care fac obiectul măsurilor restrictive prevăzută în anexa IV la Decizia 2011/137/PESC.
(3)
De asemenea, o persoană ar trebui să fie eliminată de pe listele din anexele II și IV, iar informațiile referitoare la anumite persoane și entități care figurează pe listele din anexele I, II, III și IV la respectiva decizie ar trebui actualizate,
ADOPTĂ PREZENTA DECIZIE:
Articolul 1
Anexele I, II, III și IV la Decizia 2011/137/PESC se înlocuiesc cu textul prevăzut în anexele I, II, III și, respectiv, IV la prezenta decizie.
Articolul 2
Prezenta decizie întră în vigoare la data adoptării.
Adoptată la Luxemburg, 12 aprilie 2011.

Labels: 18
5
11